Magnus Nilssen

Magnus Nilssen (født 18. juli 1871 på Lillehammer, død 20. november 1947 i Oslo) var en norsk gullsmed og politiker (Ap, NSA). Han var stortingsrepresentant for Oslo i periodene 1907–1921 og 1928–1945, samt arbeidsminister i regjeringen Hornsrud i 1928.

Nilssen ble ferdig gullsmedsvenn i 1889, og gikk tidlig inn i arbeiderbevegelsen. Etter å ha hatt verv i Gullsmedenes forening og Sarpsborg og omegns Arbeiderforening ble han med i Arbeiderpartiets sentralstyre i 1900, og han satt i sentralstyret i nesten 40 år tilsammen i periodene 1900–1921 og 1927–1945. Han var Arbeiderpartiets partisekretærer i perioden 1901–1918.

Magnus Nilssen ble for første gang valgt inn i Kristiania bystyre i 1901, og fikk totalt syv perioder i bystyret og formannskapet. Han fikk ni perioder på Stortinget, først valgt inn i enmannskretsen Oslo (Gamlebyen) 1907–1921, før han igjen satt 1928–1945. Han var Lagtingspresident 1919–1921 og Stortingets visepresident 1935–1945.

Nilssen var en moderat sosialist, og gikk inn i Norges Socialdemokratiske Arbeiderparti etter radikaliseringen av Arbeiderpartiet ved inngangen til 1920-tallet. Han var formann i utbryterpartiet 1921–1927. Ved gjenforeningen ble han nestformann i Arbeiderpartiet, noe han forble frem til 1939.

 Referanser 

 Kilder 
 Magnus Nilssen. (2011-12-06) i Store norske leksikon / Norsk biografisk leksikon (NBL)
 Magnus Nilssen  i Norsk samfunnsvitenskapelig datatjeneste

 Eksterne lenker 


Kategori:Norske gullsmeder
Kategori:Stortingsrepresentanter for Oslo
Kategori:Stortingsrepresentanter fra Ap
Kategori:Stortingsrepresentanter fra Norges Socialdemokratiske Arbeiderparti
Kategori:Ap-statsråder
Kategori:Lagtingspresidenter
Kategori:Stortingsrepresentanter 1907–1909
Kategori:Stortingsrepresentanter 1910–1912
Kategori:Stortingsrepresentanter 1913–1915
Kategori:Stortingsrepresentanter 1916–1918
Kategori:Stortingsrepresentanter 1919–1921
Kategori:Stortingsrepresentanter 1928–1930
Kategori:Stortingsrepresentanter 1931–1933
Kategori:Stortingsrepresentanter 1934–1936
Kategori:Stortingsrepresentanter 1937–1945
Kategori:Ap-politikere i Oslo
Kategori:Sekretærer i Arbeiderpartiet
Kategori:Norske partiledere
Kategori:Personer fra Lillehammer kommune